stanford-oval/wikipedia huggingface dataset:
Need for Speed: Nitro

| Need for Speed: Nitro |
| --- | --- |

Kehittäjä:  EA Montreal
Julkaisija:  Electronic Arts
Jakelija:  Nintendo eShop
Pelisarja:  Need for Speed
Julkaistu:   2. marraskuuta 2009  6. marraskuuta 2009
Lajityyppi:  ajopeli
Pelimuoto:  moninpeli ja yksinpeli
Ikäluokitus:  ESRB: 10 vuotta tai vanhempi  PEGI 7  USK 6 
Alusta:  Nintendo DS, Wii
Jakelumuoto:  Nintendo-pelimoduuli ja digitaalinen lataus
Lisää peliartikkeleitaVideopelien teemasivulla
Need for Speed: Nitro on Need for Speed -pelisarjaan kuuluva peli. Se julkaistiin Yhdysvalloissa 2. marraskuuta 2009 ja Euroopassa 6. marraskuuta 2009. Se on NFS-sarjan kuudestoista osa. Nitro on julkaistu vain Wiille ja DS:lle. Peli on saman tyyppinen kuin kaikki muutkin Need for Speed -sarjan pelit. Pelissä saa itse signeerata autoon omia kuvia. Pelin kulun myötä aukeaa uusia autoja.
Nie wieder

| ”Nie wieder” Bushido |
| --- | --- | --- |

Singlen tiedot
 Albumilta: Electro Ghetto
 Julkaistu: 2004
 Tuottaja(t): DJ Desue
 Tyylilaji: Rap
 Kesto: 03.52
 Levy-yhtiö: ersguterjunge
Listasijoitukset
 Media Control Charts #53 (2004)
Bushido muut singlet
| ”Electro Ghetto” 2004 | ”Nie wieder” 2004 | ”Hoffnung stirbt zuletzt” 2005 |
Nie wieder on Bushidon toinen single Electro Ghetto albumilta ja se julkaistiin vuonna 2004. Kappaleen sanoittivat DJ Desue ja Bushido.
Listasijoitukset

| Vuosi | Lista | Sijoitus |
| --- | --- | --- |
| 2004–2005 |  Media Control Charts | 53 |
Natasha Slayton

| Natasha Slayton> Henkilötiedot |
| --- | --- |
Syntynyt: 19. elokuuta 1988 (ikä 36)
Ammatti:  Laulaja, Tanssija, näyttelijä
Muusikko
Laulukielet:  englanti
Aktiivisena:  2010–
Tyylilajit:  pop
Yhtyeet:  G.R.L.
Levy-yhtiöt:  Kemosabe Records, RCA Records
  [ Muokkaa Wikidatassa ] [ ohje ]  
Natasha Tillett Slayton (s. 19. elokuuta 1988) on yhdysvaltalainen näyttelijä. Hänet tunnetaan varsinkin Heatherin roolista elokuvassa Me and You and Everyone We Know (2005). Hän on esiintynyt myös televisiosarjoissa.
Tausta

Natasha Slayton syntyi 19. elokuuta 1988 Los Angeles County, California, USA: ssa Natasha Tillett Slayton. Hän on näyttelijä , joka tunnetaan Me and You and Everyine We Know (2005), The Lionhearts (1998) ja Brother's Keeper (1998).
Vuonna 2011, Natasha Slayton alkoi lähettämistä musiikkia hän itse sävelsi Larry Goetz.
Vuodesta 2012 Natasha on osa tyttöbändi G.R.L. rinnalla Lauren Bennett ja Jazzy Mejia.
Koomikko Bobby Slayton on Natashan isä.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli | Elokuvat> Huomautuksia |
| --- | --- | --- | --- | --- |
| 1998 | The Lionhearts | The Lionhearts | Kate Lionhearts | (TV-sarja), (13 jaksoa), (ääni) "Don't Bug the Neighbors: Part Two" "Don't Bug the Neighbors: Part One" "The Pony Show" "Leo's Diet" "Brown Dog Day" "The Treehouse" "Greta Garbo Ears" "The Poem" "Singin' in the Mane" "No Place Like Home" "But Some of My Best Friends Are Clowns" "Survive" "Family Circus" |
| 1998-1999 | Brother's Keeper | Brother's Keeper | Rose Collins | (TV-sarja), (11 jaksoa) "The Duel" "Politically Impolite" "Game Ball" "Date" "Pillow Talk" "Note" "You're in Trouble" "Trick or Treat" "Cleaning Lessons" "Sneaking Into the Movies" "Since You Came Here" |
| 1999 | Jesse | Jesse | Tori Anderson | (TV-sarja), (3 jaksoa)  "Jesse as Nurse, Fills In: Diego Throws Ice at Children" "The Christmas Party" "Everything But the Grill" |
| 2000 | Ladies Man | Ladies Man | Jesse | (TV-sarja), (1 jaksoa) "Bad Muthas" |
| 2001 | Da Mob | Da Mob | Twins | (TV-sarja), (ääni) |
| 2005 | Me and You and Everyone We Know | Me and You and Everyone We Know | Heather |  |
Filmografia > Dokumentit

| Dokumentit> Vuosi | Dokumentit> Suomenkielinen nimi | Dokumentit> Alkuperäinen nimi | Dokumentit> Rooli |
| --- | --- | --- | --- |
| 2015 | Teens Wanna Know | Teens Wanna Know | Itse (G.R.L. jäsenenä) |
| 2015 | Walk The Dream | Walk The Dream | Itse |
| 2016 | The Morning Show |  | Itse (G.R.L. jäsenenä) |
Diskografia > EP: t (joissa G.R.L.)

G.R.L. (2014)
Diskografia > Singlet

"Little Miss Lady" (2010)
"Cage Me" (2011)
"Dare You" (2012)
"A Kiss" (2012)
"Rewind" (2012)
"If You Wanna" (2017)
Diskografia > G.R.L. kanssa

"Vacation" (2013)
"Girls Are Always Right" (2014)
"Show Me What You Got" (2014)
"Rewind" (2014)
"Don"t Talk About Love" (2014)
"Wild Wild Love" (2014)
"Ugly Heart" (2014)
"Lighthouse" (2015)
"Kiss Myself" (2016)
"Are We Good" (2016)
Aiheesta muualla

Natasha Slayton Internet Movie Databasessa. (englanniksi)
Målsrydin kirkko

| Målsrydin kirkko Målsryds kyrka |
| --- | --- |

Kirkkokunta:  Ruotsin kirkko
Hiippakunta:  Skaran hiippakunta
Seurakunta:  Toarps församling
Rakentamisvuosi:  1915
Suunnittelija:  Lars Kellman
Tyylisuunta:  Uusgotiikka
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Målsrydin kirkko (ruots. Målsryds kyrka) on Ruotsissa Boråsin kunnassa sijaitseva kirkkorakennus. Kirkko on vihitty käyttöön 3. lokakuuta 1915. Rakennus edustaa uusgoottilaista tyyliä ja arkkitehtina toimi Lars Kellman. Kirkkoon mahtuu 150 ihmistä. Sinne on tehty perusteellinen remontti vuonna 1987. Silloin esimerkiksi palautettiin esille alkuperäiset maalaukset, jotka ovat katossa ja penkkien päädyissä. Kirkon nykyiset urut ovat vuodelta 1988.
Aiheesta muualla

Kuvia tai muita tiedostoja aiheesta Målsrydin kirkko Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Målsryds kyrka
Käännös suomeksi
Nicola Sansone

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Nicola Domenico Sansone
Syntymäaika: 10. syyskuuta 1991 (ikä 33)
Syntymäpaikka: München, Saksa
Pelipaikka: vasen laitahyökkääjä
Pituus: 175 cm
Paino: 68 kg
Seura
Seura: Bologna
Pelinumero: 10
Junioriseurat
–2002: SV Neuperlach
2002–2010: Bayern München
Seurat
| Vuodet | Seura | O | (M) |
| 2010–2011 | Bayern München II | 32 | (2) |
| 2011–2014 | Parma | 43 | (8) |
| 2011–2012 | → Crotone | 35 | (5) |
| 2014–2016 | Sassuolo | 84 | (17) |
| 2016–2019 | Villarreal | 53 | (14) |
| 2019 | → Bologna | 15 | (2) |
| 2019– | Bologna | 23 | (4) |
Maajoukkue
| 2007 | Italia U17 | 1 | (0) |
| 2009 | Italia U18 | 1 | (1) |
| 2009–2010 | Italia U19 | 6 | (1) |
| 2012 | Italia U20 | 1 | (0) |
| 2012–2013 | Italia U21 | 7 | (0) |
| 2015– | Italia | 3 | (0) |
 Seurajoukkueuran tilastot kattavat vain kansalliset sarjat, päivitetty 23. kesäkuuta 2020.  Maajoukkueuran tilastot päivitetty 23. kesäkuuta 2020.
Nicola Sansone (s. 10. syyskuuta 1991 München, Saksa) on italialainen jalkapalloilija, pelipaikaltaan vasen laitahyökkääjä. Hän edustaa Italian Serie A:ssa pelaavaa Bolognaa, jonne hän siirtyi vuonna 2019 espanjalaisesta Villarrealista. Sansonella on myös synnyinmaansa Saksan kansalaisuus. Oikeajalkainen Sansone on 175 senttimetriä pitkä ja painaa 68 kilogrammaa.
Seurajoukkueura

Sansone pelasi nuoruutensa Saksassa ja edusti juniorina ensin SV Neuperlachia ja vuodesta 2002 alkaen Bayern Müncheniä. Hän teki ensiesiintymisensä miesten sarjaotteluissa seuran 3. Ligassa pelanneessa kakkosjoukkueessa 6. helmikuuta 2010, kun se hävisi Dynamo Dresdenille vieraissa 0–2. Sansone pelasi Bayern München II:ssa yhteensä neljä sarjaottelua kauden 2009–2010 kevätpuoliskolla ja 28 ottelua seuraavalla kaudella. Heinäkuussa 2011 hän siirtyi ilmaisella siirrolla Italian pääsarjan Parmaan, joka lainasi hänet samana kesänä sarjatasoa alemmas Serie B:n Crotoneen.
Kaudella 2011–2012 Sansone pelasi Crotonessa 35 Serie B -ottelua, joissa hän teki kahdeksan maalia. Seuraavaksi kaudeksi hän palasi Parmaan, jossa teki ensimmäisellä kaudellaan kuusi maalia 26 sarjaottelussa. Kaudella 2013–2014 Sansone ehti tehdä Parmalle kaksi maalia 17 Serie A -ottelussa, kunnes siirtyi tammikuussa 2014 samassa sarjassa pelaavaan Sassuoloon. Hän teki kevätkauden aikana 12 sarjaottelussa viisi maalia.
Maajoukkueura

Sansone pelasi ensimmäisen maaottelunsa 29. marraskuuta 2007, kun Italian alle 17-vuotiaiden joukkue hävisi Ukrainalle 1–2. Ensimmäisen maalinsa Italialle hän teki toisessa maaottelussaan 14. tammikuuta 2009 alle 19-vuotiaiden joukkueen voittaessa Tanskan 3–0. Sansone edusti eri juniorimaajoukkueita aina alle 21-vuotiaisiin asti yhteensä 16 ottelussa, joissa hän teki yhden maalin. Sansone oli mukana alle 21-vuotiaiden Euroopan-mestaruuskilpailuissa 2013, joissa Italia sijoittui toiseksi. Hän pelasi turnauksessa kolmessa ottelussa.
Italian A-maajoukkueessa Sansone on pelannut kolme ottelua.
Niclas Lundgren

| Niclas Lundgren |
| --- | --- |

Henkilötiedot
Syntynyt: 15. lokakuuta 1989 (ikä 34) Västerås, Ruotsi
Kansalaisuus:   Ruotsi
Jääkiekkoilija
Lempinimi:  Lunkka
Pelipaikka:  puolustaja
Maila:  vasen
Pituus:  183 cm
Paino:  90 kg
Seura
Seura:  Jukurit
Sarja:  SM-liiga
Pelinumero:  60
Pelaajaura
Pääsarjaura:  2012–
Aik. seurat:  VIK Västerås HK/Västerås IK (HA) Linköping HC (SHL) Brynäs IF (SHL) Malmö Redhawks (SHL) Växjö Lakers HC (SHL) Färjestad BK (SHL)
Niclas Gustaf Lundgren (s. 15. lokakuuta 1989 Västerås, Ruotsi) on ruotsalainen jääkiekkopuolustaja, joka pelaa SM-liigajoukkue Mikkelin Jukureissa. Hän toimii joukkueen varakapteenina.
Ura > Seuraura

Lundgren on VIK Västerås HK:n kasvatti. Hän debytoi seuran miesten joukkueessa Ruotsin toiseksi korkeimmalla sarjatasolla HockeyAllsvenskanissa kaudella 2007–2008, jolloin Lundgren pelasi seitsemän runkosarja- ja yhdeksän Kvalserien-ottelua ilman tehopisteitä. Ensimmäisellä kokonaisella Allsvenskan-kaudellaan 2008–2009 hän teki 44 runkosarja- ja yhdeksässä Kvalserien-ottelussa tehot 1+1=2. Kaudella 2010–2011 Lundgren oli Västeråsin tehokkain puolustaja tehoilla 1+13=14. Hän voitti myös joukkueen sisäisen tehotilaston lukemalla +23, kuten myös Dennis Rasmussenin kanssa jaetusti kevään 2011 nousukarsintasarjassa lukemalla +2. Lundgren jakoi Västeråsin sisäisen tehotilaston voiton myös kevään 2012 nousukarsinnoissa Markus Ljunghin ja Jonte Bergin kanssa lukemalla +2.
Kaudeksi 2012–2013 Lundgren siirtyi kaksivuotisella sopimuksella Elitserien-joukkue Växjö Lakers HC:hen. Hän teki Elitserien-debyyttinsä kauden avauskierroksella 13. syyskuuta 2012 vieraissa Brynäs IF:ää vastaan. Lundgren merkittiin heti Lakersin ykköspuolustajapariin Jonas Holøsin viereen. Hän sai ottelussa jääaikaa 17.21 minuuttia. Kaikkiaan Lundgrenin tulokaskausi toi 55 runkosarjaottelussa viisi syöttöpistettä. Kaudella 2013–2014 hän avasi maalitilinsä Ruotsin pääsarjatasolla ja teki ensimmäisen ja kauden ainoan SHL-maalinsa 25. syyskuuta 2013 Örebro HK:ta vastaan. Marraskuussa 2013 Lundgren teki kaksivuotisen jatkosopimuksen Lakersin kanssa. Kaudella 2014–2015 hän teki SHL:n yhden kauden piste-ennätyksensä tehoilla 1+13=14 sekä voitti koko liigan puolustajien tehotilaston lukemalla +23. Lundgren voitti kauden päätteeksi Ruotsin-mestaruuden.
Lundgren siirtyi kaudeksi 2016–2017 kaksivuotisella sopimuksella Linköping HC:hen. Kaudeksi 2018–2019 hän siirtyi sieltä kaksivuotisella sopimuksella Brynäs IF:n riveihin. Marraskuussa 2018 seura lainasi Lundgrenin Malmö Redhawksiin, jossa hän pelasi kolme runkosarja- ja yhden CHL-ottelun. Kesken kauden 2019–2020, helmikuussa 2020 Brynäs purki Lundgrenin sopimuksen yhteisymmärryksessä. Seuraavana päivänä hänen vahvistettiin palaavan loppukauden kattavalla sopimuksella Växjö Lakers HC:hen.
Lokakuussa 2020 Lundgren palasi toistaiseksi voimassa olevalla sopimuksella kasvattajaseuransa Västerås IK:n Allsvenskan-joukkueeseen oltuaan ilman sopimusta alkukauden 2020–2021. Tammikuussa 2021 hän palasi SHL:ään ja siirtyi loppukauden kattavalla sopimuksella Färjestad BK:hon, kun joukkue tarvitsi paikkaajaa Tim Erixonin ja Jens Westinin loukkaantumisille.
Lundgren siirtyi kaudeksi 2021–2022 yksivuotisella sopimuksella SM-liigajoukkue Mikkelin Jukureihin. Elokuussa 2022 hän teki seuran kanssa vuoden mittaisen jatkosopimuksen. Kaudeksi 2022–2023 Lundgren nimettiin Jukurien varakapteeniksi. Tammikuussa 2023 hän teki seuran kanssa vuoden mittaisen jatkosopimuksen.
Kaudella 2023–2024 Lundgren voitti Jukurien sisäisen tehotilaston lukemalla +16. Hän oli myös Jarkko Immosen ohella joukkueen ainoa kauden kaikki 60 runkosarjaottelua pelannut pelaaja. Maaliskuussa 2024 Lundgren teki Jukurien kanssa vuoden mittaisen jatkosopimuksen.
Ura > Maajoukkueura

Lundgren on pelannut Ruotsin A-maajoukkueessa kymmenen ottelua ilman tehopisteitä. Hän teki A-maajoukkuedebyyttinsä Euro Hockey Challengessa 3. huhtikuuta 2013 Oskarshamnissa Slovakiaa vastaan. Lundgren merkittiin Ruotsin kolmospuolustajapariin Henrik Tömmernesin viereen. Hän keräsi ottelusta teholukeman +1.
Lundgren on pelannut myös kolme nuorten maaottelua.
Pelityyli

Elite Prospects-sivuston Ulf Anderssonin vuonna 2012 tekemän analyysin mukaan Lundgren on puolustava puolustaja, joka osaa pelata röyhkeästi ja laittaa kroppaa likoon. Andersson mainitsee hänet myös hyväksi luistelijaksi, mutta Lundgrenin hyökkäyspään taidot kuitenkin varsin rajallisiksi.
Nitro Games

| Nitro Games Oyj |
| --- | --- |

Tunnuslause:  We forge explosive mobile gaming experiences - fuelled by players, ignited by passion.
Yritysmuoto:  julkinen osakeyhtiö
Osake:  OMXS: NITRO
Perustettu:  2007
Toimitusjohtaja:  Jussi Tähtinen
Puheenjohtaja:  Johan Biehl
Avainhenkilöt:  Antti Villanen
Kotipaikka:  Kotka, Suomi
Toimiala:  videopeliteollisuus
Tuotteet:  videopelit, mobiilipelit
Henkilöstö:  35 (2019)
Kotisivu:  www.nitrogames.com
Infobox OKVirheellinen NIMI-arvo: 
Nitro Games oyj on vuonna 2007 perustettu kotkalainen videopelien kehittäjä sekä julkaisija. Se kehittää pelejä varsinkin keskisuurille käyttäjäsegmenteille.
Historia

Yhtiö perustettiin vuonna 2007 Kotkassa, Suomessa. Sen päätoimisto sijaitsee Kotkassa sekä sivutoimisto Helsingin keskustassa. Nitro Games listautui kesäkuussa 2017 Tukholman pörssin First North -kauppapaikalle.
Yhtiön alkuperäinen painotus oli strategiapeleissä, mutta vuodesta 2014 alkaen Nitro Games on keskittynyt ilmaiseksi pelattaviin peleihin mobiililaitteilla. Yhtiö on tehnyt yhteistyötä muun muassa Remedyn, Wargaming.netin, Rovion, Paradoxin ja Netmarblen kanssa.[lähde? ]
Alkuvuodesta 2019 yhtiössä aloitettiin yt-neuvottelut. Neuvottelujen seurauksena yritykseen jäi 35 työntekijää aiemman 56 sijasta.
Vuonna 2022 yritys kertoi hankkineensa nimeämättömän pelin immateriaalioikeudet tanskalaiselta Doomsdayltä 2,7 miljoonan euron hinnalla.
Marraskuussa 2023 kerrottiin, että yhtiö on tehnyt 9 miljoonan euron sopimuksen Netflixin kanssa nimeämättömään peliprojektiin liittyen. Projektin ennakoidaan valmistuvan vuonna 2026.
Pelit

Nitro Games tunnetaan muun muassa Alan Waken kääntämisestä tietokoneille yhdessä Remedyn kanssa.
Vuonna 2014 Nitro Games julkaisi mobiilistrategiapelin Raids of Glory. Pelin ns. soft launch tapahtui Kanadassa 15. heinäkuuta 2014 ja maailmanlaajuisesti Raids of Glory julkaistiin vuoden 2015 alussa.  Raids of Glory on voittanut parhaan sosiaalisen pelin palkinnon Game Connection Europe -tapahtumassa tammikuussa 2015.
Nitro Gamesin kehittämiä pelejä ovat:
| Vuosi | Peli | Pelialusta | Julkaisija | Lajityyppi |
| --- | --- | --- | --- | --- |
| 2009 | East India Company | Windows | Paradox Interactive | strategiapeli |
| 2010 | Commander: Conquest of the Americas | Windows | Paradox Interactive | strategiapeli |
| 2010 | Woody Two-Legs Attack of the Zombie Pirates | Windows |  |  |
| 2010 | Uhkaava vaara |  |  |  |
| 2011 | Pirates of Black Cove | Windows | Paradox Interactive | strategiapeli |
| 2013 | Charlie Chucker | Windows Phone |  | kasuaali pulmapeli |
| 2014 | Sink 'Em All | iOS, Android |  |  |
| 2015 | Raids of Glory | iOS | Chillingo | strategiapeli |
| 2017 | Medals of War | iOS, Android | Nitro Games, Netmarble | reaaliaikainen strategiapeli |
| 2018 | Heroes of Warland | iOS, Android | Nitro Games | ensimmäisen persoonan ammuntapeli |
Medals of War on saatavilla Nitro Gamesin julkaisemana Euroopassa, Pohjois- ja Etelä Amerikassa, Intiassa ja Venäjällä. Netmarble EMEA on tuonut pelin nimellä The Warland MEA -alueelle vuonna 2018.
Heroes of Warland on sankaripohjainen mobiilipeli, jossa on 4 vastaan 4 live-pelaajaa 3D-mallinnetuissa kentissä. Peli julkaistiin marraskuussa 2018.
Aiheesta muualla

Nitro Games
Profiili MobyGamesissä (englanniksi)
Number Ones

Number 1s, #1s tai Number Ones voi viitata:
#1's, Destiny's Childin albumi
#1's, Mariah Careyn albumi
#1's (video), DVD Mariah Careylta
#1s… and Then Some, Brooks & Dunn:n albumi
Reba #1's, Reba McEntiren albumi
Number 1s, SASH!:n albumi
Number Ones, ABBA:n albumi
Number Ones, The Bee Geesin albumi
Number Ones, Janet Jacksonin albumi
Number Ones, Michael Jacksonin albumi
Number Ones (video), DVD Michael Jacksonilta
Number 1's, Stevie Wonderin albumi
#1s, kanadalainen musiikkiohjelma
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Number Ones”, voi hakea sivunnimihaulla, laajalla sivunnimihaulla tai tekstihaulla.
Muroran

| Muroran (室蘭市) |
| --- | --- |
 Hakuchōn suursilta
 lippu:  symboli
 Muroranin sijainti Hokkaidōn prefektuurissa
 Muroran
 Koordinaatit: 42°18′55″N, 140°58′27″E 
Valtio:  Japani
Alue:  Hokkaidō
Prefektuuri:  Hokkaidōn prefektuuri
Yleiskehitystoimisto:  Iburin yleiskehitystoimisto
Pinta-ala:  
 – Kokonaispinta-ala:  80,88 km²
Väkiluku (11/2020):  81 666
 – Väestötiheys:  1 010 as./km²
Symbolit:  
 – Puu:  Japaninpihlaja
 – Kukka:  Alppiruusu
 – Lintu:  Kuusitiainen
 – Kala:  Sebastes schlegelii
 
 https://www.city.muroran.lg.jp/ 
Infobox OKVirheellinen NIMI-arvo: 
Muroran (jap. 室蘭市, Muroran-shi) on Japanin kaupunki Hokkaidōn saarella Hokkaidōn prefektuurissa. Se on Hokkaidōn lounaisosassa sijaitsevan Iburin yleiskehitystoimiston pääkaupunki. Kaupunki on rakentunut Etomon niemimaalle Tyynenmeren Uchiuranlahden suulle. Muroranissa on 81 666 asukasta (marraskuussa 2020) ja sen pinta-ala on 80,88 neliökilometriä.
Muroranin nimi on peräisin ainun kielen sanasta morueran(i), joka tarkoittaa loivasti alaspäin viettävää rinnettä. Muroranilla on hyvä luonnonsatama, ja japanilainen asutus alueella alkoikin jo varhain, 1600-luvun vaihteessa. 1700-luvun loppuun saakka paikkakunta oli Matsumaen daimiokunnan hallussa. Meiji-restauraation jälkeen 1800-luvun lopulla Hokkaidōn kolonisaatio vauhdittui, ja 1890-luvulla Muroranista tuli sinne rakennetun rautatien ansiosta Yūbarivuorilta louhitun kivihiilen vientisatama. 1900-luvun alussa Muroraniin perustettiin suuri terästehdas, sittemmin myös öljynjalostamoja, telakoita ja sementtiteollisuutta. Kaupunkioikeudet Muroran sai vuonna 1922. Muroranin satama on luokiteltu tärkeäksi kansainväliseksi satamaksi, ja sieltä on säännöllistä konttiliikennettä Etelä-Korean Busaniin. 1970-luvun jälkeen sen suhteellinen merkitys on kuitenkin laskenut, kun läheiseen Tomakomaihin valmistui suuri teollisuussatama. 1990-luvulta lähtien kaupunkiin on sijoittunut myös korkeateknologista teollisuutta.
Muroranin nähtävyyksiä ovat Etomon niemimaan maisema-alueet, kuten Sokuryōvuori, Chikiunniemi ja Masuichihaman rannikko. Kaupungissa toimii Muroranin teknillinen korkeakoulu. Kaupunkia palvelee JR Hokkaidōn Muroran-päälinja.
Kuvia

Muroranin terästehdas, Washibetsuvuori
Etomon niemimaan rannikkoa, Masuichihama
Muroranin teknillinen korkeakoulu
Muroranin rautatieaseman ympäristöä vuonna 1976
Muroranin rautatieasema
Aiheesta muualla

Kuvia tai muita tiedostoja aiheesta Muroran Wikimedia Commonsissa
Kaupungin internetsivut (japaniksi)
Muurahaismies (Scott Lang)

| Muurahaismies |
| --- | --- |
 Scott Lang Muurahaismiehenä
Luoja(t):  David Michelinie & John Byrne
Kustantamo:  Marvel Comics
Ensiesiintyminen:  Scott Lang: Avengers #181 (maaliskuu 1979) Muurahaismiehenä:  Marvel Premiere #47 (huhtikuu 1979)
Henkilötiedot
Oikea nimi:  Scott Edward Harris Lang
Ryhmäsidokset:  Stark-yhtiöt Kostajat Ihmeneloset Vuokrasankarit Puolustajat Future Foundation
Voimat:  Elektroniikkanero. Kyky muuttaa minkä tahansa esineen kokoa (enimmillään yli 50-kertaiseksi tai pienimmillään muurahaisen kokoiseksi). Laite, jolla kommunikoida muurahaisten kanssa.
Suhteet
Sukulaiset:  Peggy Rae (ex-vaimo) Cassie Lang (tytär)
Scott Lang on fiktiivinen Marvel-kustantamon sarjakuvien supersankarihahmo. Hän on parannuksen tehnyt varas ja elektroniikkanero, josta tuli toinen Muurahaismiehenä toiminut henkilö Henry Pymin jälkeen. Hahmon loivat David Michelinie ja John Byrne.
Hahmon fiktiivinen historia

Scott Lang on Floridassa syntynyt elektroniikkanero, joka ryhtyi varkaaksi, koska ei kyennyt elättämään perhettään. Hänet pidätettiin ja hän vapautui vankilasta kolme vuotta myöhemmin hyvän käytöksensä ansiosta.
Hän opiskeli vankilassa lisää elektroniikasta ja sai pian töitä Stark-yhtiöiltä, jossa hän suunnitteli Tony Starkin alaisuudessa uuden turvajärjestelmän Kostajien kartanoon.
Kun hänen tyttärensä, Cassie Lang, alkoi kärsiä vakavista sydänongelmista, Lang alkoi jälleen ajautua varkauksien pariin. Hän murtautui tohtori Henry Pymin kotiin, varastaen tämän Muurahaismies-puvun sekä kutistuskaasua sisältävät säiliöt. Muurahaismiehenä, Lang murtautui Cross Technological Enterprisesin tiloihin ja huomasi yhtiön johtajan, Darren Crossin, pitävän vankina tohtori Erica Sondheimia, ainoata Cassien auttamiseen kykenevää lääkäriä. Crossin kuoltua hänen onnistui pelastaa tohtori Sondheim, joka puolestaan pelasti Cassien hengen.
Lang aikoi palauttaa Muurahaismies-puvun Pymille ja ilmiantaa itsensä sen varastamisesta. Mutta Pym oli tiennyt alusta asti mihin Lang oli sitä käyttänyt ja antoi hänen pitää sen, jos käyttäisi sitä lain ja oikeuden nimissä.
Muut mediat > Elokuvat

Paul Rudd esittää Scott Langia Marvel Cinematic Universessa.
Vuonna 2015 sai ensi-iltansa Peyton Reedin ohjaama sekä Egdar Wrightin, Joe Cornishin, Adam McKayn ja Ruddin käsikirjoittama elokuva Ant-Man, kuvailee kuinka Langista tuli Henry Pymin seuraaja Muurahaismiehenä.
Vuoden 2016 elokuvassa Captain America: Civil War Lang liittyi Kapteeni Amerikan johtamaan ryhmittymään, joka vastustaa Sokovian sopimusta. Lentokentällä käydyssä taistelussa hän käytti ”Pymin hiukkasia” ensimmäistä kertaa kutistumisen sijasta jättiläiseksi kasvamiseen.
Vuoden 2018 elokuvassa Ant-Man and the Wasp Lang oli välttynyt vankilaan joutumiselta Sokovian sopimuksen rikkomisesta jäämällä kahdeksi vuodeksi kotiarestiin. Hän onnistuu FBI:n huomaamatta kuitenkin auttamaan Pymiä sekä Ampiaiseksi ryhtynyttä Hope van Dynea etsimään kvanttimaailmasta Hopen äitiä, Janet van Dynea.
Vuoden 2019 elokuvassa Avengers: Endgame Lang oli säästynyt Thanoksen ”napsahdukselta”, ja oltuaan vankina kvanttimaailmassa viisi vuotta, jotka tuntuivat hänestä viideltä tunnilta, hän auttoi Kostajia keksimään suunnitelman käyttää menneisyyden Ikuisuuskiviä tuomaan Thanoksen uhrit takaisin.
Scott Lang esiintyi myös vuonna 2023 elokuvassa Ant-Man and the Wasp: Quantumania. Hänestä oli tullut menestyvä elämäkertakirjailija, joka ei kuitenkaan ottanut supersankarin velvollisuuksia yhtä vakavasti kuin ennen. Kun Cassien, Pymin ja Hopen rakentama kvanttisatelliitti lähettää heidät kaikki ja Janetin väkisin kvanttimaailmaan, he kohtaavat paikallisia vapaustaistelijoita, MODOKin, sekä kvanttimaailman hallitsijaksi julistautuneen Kang Valloittajan. He onnistuvat päihittämään Kangin ja palaamaan Maahan, mutta Scottia salaa vaivasi Kangin varoitus siitä, että multiversumia tulisi uhkaamaan suuri vaara.
Aiheesta muualla

Marvel-kustantamon kotisivujen osuus Scott Langista (englanniksi)
Munkkivuori

| Munkkivuori> Munkshöjden |
| --- | --- |
 Kaupungin kartta, jossa Munkkivuori korostettuna.  Helsingin kaupunginosat
Kaupunki:  Helsinki
Suurpiiri:  Läntinen suurpiiri
Koordinaatit:  60°12′21″N, 24°52′34″E
Kaupunginosa nro:  304
Pinta-ala:  1,15 km² 
Väkiluku:  5 048  (2020)
Väestötiheys:  4 390 as./km²
Osa-alueet:  on itse osa-alue Munkkiniemen kaupunginosassa ja peruspiirissä
Postinumero(t):  00350
Lähialueet:  Vanha Munkkiniemi, Talinranta, Tali, Pitäjänmäen yritysalue, Etelä-Haaga, Niemenmäki
Munkkivuori (ruots. Munkshöjden) on noin 5 000 asukkaan osa-alue Munkkiniemen kaupunginosassa Länsi-Helsingissä.